paragraph_text: Taylor Swift je debitantski studijski album američke kantautorice Taylor Swift. Album je objavljen 24. listopada 2006. godine pod diskografskom kućom Big Machine Records. Najavni singl za album "Tim McGraw" objavljen je 19. lipnja 2006. godine. Većinu pjesama na albumu je napisala ona, uz one pjesme koje je napisala uz pomoć Liz Rose. Swift je tražila nekoliko producenata za album i na kraju je odabrala Nathana Chapmana.